यस्तो अविश्वास र आशंकासँगै दलीय नेतृत्वमै सरकार बनाउन किन सकिएन वा खोजिएन? संविधानले नै बन्देज लगाएका प्रधानन्यायाधीशलाई कुन बाध्यताले सरकारप्रमुख बनाइयो? प्रधानन्यायाधीशलाई प्रधानमन्त्री बनाउनकै निम्ति अन्तरिम संविधानका २५ वटा भाग, धारा र उपधारामा संशोधन किन गरियो? संविधानका धारा फेर्न प्रयोग गर्न नमिल्ने बाधा अड्काउ फुकाउने आदेशमार्फत 'आवश्यकताको सिद्धान्त' भन्दै संविधान किन फेर्नुपर्‍यो? भन्ने प्रश्न अनुत्तरित छन्। कांग्रेस केन्द्रीय सदस्य शेखर कोइराला भन्छन्, “अन्य थुप्रै विकल्प पन्छाएर जुन विकल्प रोजियो, यसको ठूलो मूल्य मुलुकले चुकाउनुपर्नेछ।”
